Proiect

PARLAMENTUL REPUBLICII MOLDOVA

LEGE

pentru completarea Legii nr.162-XVI

din 22 iulie 2005 cu privire la statutul militarilor

----------------------------------------------------------


Parlamentul adoptă prezenta lege organică.


Articol unic.  – Articolul 16 alineatul (1) al Legii nr.162-XVI din 22 iulie 2005 cu privire la statutul militarilor (Monitorul Oficial al Republicii Moldova, 2005, nr.129-131, art.618), cu modificările ulterioare, după cuvîntul „echipament” se completează cu cuvintele „în conformitate cu normele stabilite de Guvern”. 


Preşedintele Parlamentului

NOTĂ INFORMATIVĂ
la proiectul Legii cu privire la completarea Legii nr.l62-XVI din 22 iulie 2005 cu privire la statutul militarilor
Prezentul proiect este elaborat de către Ministerul Afacerilor Interne întru ajustarea prevederilor actelor legislative şi normative în vigoare, care stipulează drepturile militarilor la asigurare cu raţie alimentară, echipament şi compensaţie bănească pentru raţia alimentară şi pentru echipament.
Propunerea privind completarea alineatului 1 al articolului 16 al Legii nr.l62-XVI din 22 iulie 2005 cu privire la statutul militarilor cu clauza care specifică, că asigurarea cu raţie alimentară şi echipament se efectuează „în conformitate cu normele stabilite de Guvern" are scop de a crea baza legislativă pentru unele acte normative existente şi va permite Guvernului să elaboreze şi să aprobe normele de echipament pentru fiecare departament militar, sarcina stabilită în articolul 3 al Decretului Preşedintelui Republicii Moldova nr.2254-III din 4 martie 2005.
Completarea propusă nu necesită cheltuieli suplimentare, ci dimpotrivă, va contribui la înlăturarea lacunelor existente în actele legislative şi normative la acest compartiment.
Proiectul a fost coordonat cu ministerele şi instituţiile interesate, care l-au avizat fără propuneri şi obiecţii.
Ministrul afacerilor interne       

